
VALEDOR DO POBO DE GALICIA 

Rúa do Hórreo 65 

SANTIAGO DE COMPOSTELA

ASUNTO: Participación pública activa no borrador da lei de montes de Galicia

DNA. xxxxxx, con D.N.I. nº xxxxxxxx actuando en nome e representación da Asociación AMIGOS DA TERRA, entidade sen ánimo de lucro e con enderezo a efectos de notificacións na rúa Concordia 20 – 2º esquerda 32003 OURENSE e , DNA xxxxxxx con DNI xxxxxxx actuando en nome e representación da Asociación  Ecoloxista VERDEGAIA , entidade sen ánimo de lucro  (CIF:G70060363), con domicilio a efectos de notificación en R/Medoña 36-2º,36215 Vigo e D. xxxxxxx con DNI xxxxxxxx , actuando no nome da Asociación de defensa medioambiental SALVEMOS MONTEFERRO con CIF: G-36981710 e rexistrada co nº 2006/009642-1 no Rexistro Central de Asociacións, asociación sen ánimo de lucro e con domicilio a efectos de notificación en Barrio da Cruz Nº 1 – Mañufe – 36388 – Gondomar. .Actuando ditas  asociacións en nome e representación da Rede Galiza Non se Vende, integrada por diversos colectivos e federacións galegas, aos efectos oportunos e como mellor en dereito proceda, comparecemos e dicimos:

EXPÓN:

PRIMEIRO: Que recentemente a Dirección Xeral de Montes da Consellería do Medio Rural enviou copia do borrador da lei montes de Galicia.


SEGUNDO: Que a lei de montes de Galicia (borrador) foi aprobada o pasado 9 de xuño polo Consello da Xunta sen que se abrira un proceso de participación pública activa dos sectores implicados e do público en xeral.

TERCEIRO: Que xa no ano 2008 cando se ía a aprobar o anteproxecto de lei de montes de Galicia, o Consello Económico e Social de Galicia (CES) ditaminara o seguinte: 

“O CES considera que unha norma como  a proposta, que regule un marco de estabilidade para o sector con vocación de  ampla duración temporal, require contar  con maiores consensos sobre o seu contido, sobre a base dunha adecuada tramitación, na que a participación dos sectores afectados se considera un aspecto esencial”.
CUARTO: Que a Lei 27/2006, do 18 de xullo, pola que se regulan os dereitos de acceso á información, de participación pública e de acceso á xustiza en materia de medio ambiente (incorpora as Directivas 2003/4/CE e 2003/35/CE), regula como segundo pilar da norma o dereito de participación pública en asuntos de carácter medioambiental. A participación dos cidadáns na toma das decisións públicas que poidan afectar ao conxunto da sociedade é un principio ineludible nas actuais sociedades democráticas. A participación real do público na adopción desas decisións permítelle expresar as súas observacións e opinións para que sexan tidas en conta polas autoridades públicas competentes. Desta maneira favorécese a responsabilidade e transparencia dos procesos decisorios e contribúese a toma de conciencia por parte dos cidadáns sobre os problemas que afectan a todos.

QUINTO: Que o artigo 18 da lei anteriormente mencionada recolle as normas relacionadas co medioambiente e di no seu apartado 1: “As administracións públicas asegurarán que se observen as garantías en materia de participación establecidas no artigo 16 desta lei en relación co aelaboración, modificación e revisión das disposicións de carácter xeral que versen sobre as materias seguintes: 
[...]

g) montes e aproveitamentos forestais

[...]”.

A participación pública constitúe un factor clave no sistema democrático e entraña unha procedimentalización na actuación dos poderes públicos. Polo tanto, trátase de que a participación sexa unha realidade, unha intervención efectiva e real e non un mero trámite ou técnica funcional do procedemento.

SEXTO: Que con este dereito a participar de todos os cidadáns, dáse tamén cumprimento ao artigo 45 da Constitución Española que proclama os dereitos dos cidadáns a disfrutar dun medio ambiente axeitado e o deber de respectalo. Isto supón que todos os cidadáns teñen dereito a esixir aos poderes públicos a que adopten as medidas necesarias para facer efectivo este dereito e, en consecuencia, a participar no proceso da toma de decisións ambientais, xa que a través desa participación, garántese o dereito do cidadán a protexer activamente o medio ambiente.

SÉPTIMO: Que a participación do público nos diferentes procedementos autorizatorios que teñan por obxecto actividades ou proxectos con incidencia ambiental antóllase esencial, mais tendo en conta que afectan a un interese colectivo como é o medio ambiente. Esta participación debe ser real e efectiva e para elo debe producirse nunha fase temprana ou inicial do procedemento de modo que o público en xeral e o interesado en particular poidan examinar dende o principio as diferentes alternativas ao proxecto e a súa incidencia ambiental. Isto esixe a máxima transparencia na información e publicidade que se subministre ao público de modo que incentive a participación e esta sexa útil á formación da vontade na toma de decisións de contido ambiental e particularmente no que se refire á autorización de proxectos e actividades. A participación do público non é un mero engadido nun procedemento administrativo, as aportacións do público poden ter suficiente interese e peso como para determinar a decisión final respecto de todas as posibilidades e alternativas posibles dun determinado proxecto ou plan. Para que isto sexa posible é absolutamente necesario que a participación se produza nun fase temprana do procedemento, ao inicio do mesmo cando todas as posibilidades estean abertas.

OITAVO: Que con data de 17 de xuño publícase no Diario Oficial de Galicia un ANUNCIO do 10 de xuño de 2011, da Secretaría Xeral Técnica da Consellería do Medio Rural, polo que se acorda someter a información pública o borrador do anteproxecto da Lei de montes de Galicia.

Respecto a este Anuncio cabe dicir que o proceso de exposición pública dun documento para presentar ao mesmo alegacións, non debe confundirse co verdadeiro proceso de participación pública activa e real que é o pretende dar a entender este anuncio: que se da apertura ao proceso de participación pública en base á lei 27/2006. Para comezar o prazo que da a Consellería de 20 DÍAS para alegar a un texto de 146 artigos, 5 D.A., 9 D.T., unha derrogatoria e 4 disposicións derradeiras máis dous anexos, non encaixa no art. 3. 2) da lei cando fala de acceder á información con "antelación suficiente" e tampouco encaixa co art. 16.1.b) cando este di que se farán observacións "cando estean abertas todas as posibilidades ANTES de que se adopten decisións sobre o plan, programa ou disposición edecarácter xeral", cando se ven de recibir XA o borrador da lei.

O artigo 8 do Convenio de Aarhus establece que a Parte (Estado membro) esforzarase en promover “unha participación efectiva do público” adoptando disposicións tales como a fixación dun prazo que permita a efectiva participación, a necesidade de publicar un proxecto que estea a disposición do público (senón hai información ambiental previa, o cidadán non poderá exercitar de modo real e efectivo, a participación) e, finalmente, poderanse presentar as observacións oportunas a través desa participación.

Pola súa parte, o artigo 18 da Lei 27/2006, de transposición da Directiva de acceso á participación pública, recolle que as Administracións públicas “asegurarán que se observen as garantías en materia de participación” e remite, a súa vez, ao artigo 16 que cita expresamente que, unha vez se examinen as opinións polo público, informarase ao mesmo das decisións adoptadas e dos motivos nos que se basean ditas decisións. 


Namentres, a Constitución Española, artigo 9.2, promove que sexan os poderes públicos que deben facilitar a participación de todos os cidadáns na vida política, económica, cultural e social. A esta redacción engádese o regulado pola Lei 30/92, do Procedemento Administrativo Común, que no seu artigo 86.3, establece que aqueles que presenten alegacións ou observacións no trámite de información pública, “teñen dereito a obter da Administración unha resposta razoada”.

NOVENO: Que existen na actualidade sentenzas de distintas instancias xudiciais que recoñecen a obriga que teñen os poderes públicos de promover a participación pública previa facilitación da información ambiental co engadido de que se outorgue prazo suficiente para a consulta, análise e posterior debate participativo e real sobre as disposicións de carácter xeral que garden relación co medio ambiente.  A necesidade deste novo enfoque cara a instrumentos tradicionais, foi apuntada pola xurisprudencia precisamente respecto deste campo ambiental, recollendo as novas orientacións dos textos xurídicos internacionais.

A Sentenza do Tribunal Superior de Xustiza de Canarias do 3 de xuño de 1999, destacou a importancia fundamental da participación na toma de decisións con incidencia sobre o medio ambiente, ao declarar que se a importancia do trámite de información pública é clara cando se trata de aprobar os instrumentos de planeamento urbanístico, non o debe ser menos cando é un trámite do procedemento para autorizar actuacións excepcionais non previstas no planeamento sobre solo que a comunidade decidira preservar do proceso urbanizador.

Tamén merece ser citada a Sentenza do Tribunal Superior de Xustiza de Galicia do 24 de marzo de 2004, referida á participación pública na determinación dos lugares de importancia comunitaria para a elaboración da Rede Natura 2000, que sinala que:

“O artigo 9.2 CE sobre facilitación polos Poderes públicos da participación dos cidadáns nos diversos campos da vida social e económica; o 105 de dito Texto sobre audiencia dos cidadáns nos procedementos ou actos administrativos que lles afecten; e os artigos 3.5, 35 e 84 da Lei de procedemento administrativo común en relación, respectivamente, cos principios de transparencia e participación que deben inspirar as relacións das Administracións Públicas cos cidadáns; cos dereitos destes en tales relacións respecto ao coñecemento da tramitación dos procedementos e a formular neles as alegacións e probas correspondentes; e coa posta de manifesto aos interesados dos procedementos instruídos, e antes de realizar a proposta de resolución, respecto da que poderán facer alegacións e xustificacións, aducindo no dereito internacional ao Convenio de Aarhus; todas estas previsións e no que a situación presente se refire, entenderase de obrigada e lóxica aplicación cando se tomen no seu caso as correspondentes decisións definitivas sobre a inclusión das paraxes, de que se trata, e entre eles o de autos, na Rede Natura 2000 ...”.

Igualmente resultan de interese as seguintes sentenzas:

Sentenza do Tribunal Supremo (Sala do Contencioso-Administrativo sección quinta) de 24 de novembro de 2009)

Non obstante, o TS determina a nulidade do Decreto con base na omisión do necesario trámite de audiencia na elaboración da citada Disposición regulamentaria que sendo unha previsión programática non atributiva directa ou materialmente de competencias, non é indiferente para o cidadán porque representa unha forma de organización da Administración para desenvolver actividades e servizos de interese xeral. Desta maneira, o TS entende que atendida a natureza do trámite de audiencia, a participación do sindicato recorrente e do público interesado era necesaria na elaboración da disposición xeral cuestionada, que, ao faltar, implica a nulidade radical.

Sentenza do Tribunal Supremo de 23 de marzo de 2010 (Sala do Contencioso-Administrativo, Sección 3ª)

O concepto de interese lexítimo debatido amplamente na sentenza do Tribunal Supremo de 13 de novembro de 2007 xunto ao principio “prol actione” e as posibilidades brindadas polo Convenio de Aarhus, de 25 de xuño de 1998 en orde á posibilidade de establecer procedementos xudiciais para impugnar decisións ou actividades que redunden no medio ambiente así como a Lei 27/2006, de 28 de xullo, pola que se regulan os dereitos de acceso á información, participación pública e de acceso á xustiza en materia de medio ambiente, serven ao Alto Tribunal para xustificar unha interpretación non restritiva da normativa administrativa, recoñecendo a lexitimación da Asociación recorrente e a súa titularidade da acción popular ao desenvolver a súa actividade en defensa da protección do medio ambiente.

Sentenza do Tribunal de Xustiza da Unión Europea de 8 de marzo de 2011. Participación do público na toma de decisións e acceso á xustiza en materia de medio ambiente. Asunto C-240/09

O asunto ten por obxecto unha petición de decisión prexudicial exposta, con arranxo ao artigo 234 CE, polo órgano xurisdicional remitente de Eslovaquia no procedemento entre unha asociación de Dereito eslovaco que ten por obxectivo a protección do medio ambiente e o Ministerio de Medio Ambiente da República Eslovaca. En concreto, a citada cuestión prexudicial versa sobre a interpretación do artigo 9.3 do Convenio de Aarhus, relativo aos dereitos de información, participación e acceso á xustiza en materia de medio ambiente. En concreto, a citada Asociación ambiental eslovaca solicitou ao Ministerio de medio ambiente con motivo da solicitude da asociación ser «parte» nos procedementos administrativos relativos á concesión de excepcións ao réxime de protección de especies como o oso pardo, ao acceso aos espazos naturais protexidos e á utilización de produtos químicos en tales espazos. O Ministerio de medio ambiente rexeitou a solicitude e o recurso administrativo interposto posteriormente pola Asociación ambiental contra a denegación. A continuación, a Asociación ambiental interpuxo recurso contencioso-administrativo contra esas dúas decisións, alegando principalmente que as disposicións do artigo 9, apartado 3, do Convenio de Aarhus tiñan efecto directo. O citado apartado 3 do artigo 9 do Convenio de Aarhus establece que “cada Parte velará por que os membros do público que reúnan os eventuais criterios previstos polo seu dereito interno poidan establecer procedementos administrativos ou xudiciais para impugnar as accións ou omisións de particulares ou de autoridades públicas que vulneren as disposicións do dereito ambiental nacional.”

Por isto, SOLICITO:

Que tendo en conta esta queixa, se o estimara procedente, intermedie para orientar e corrixir as actuacións ou abstencións da Administración galega en materia forestal.

En Vigo a día 19 de xuño de 2011

Asdo.: xxxxxxx

Colectivos asinantes que forman parte da  rede GNSV:

AMAL,Asociación pola defensa do parque Rosalía, 

 Associaçom Cultural A Gentalha do Pichel, ,
 Asociación Socio-Cultural O Iribio 
Asociación Ecoloxista Verdegaia,  Amigos da Terra, A Cova da Terra, Amarante. 
Anduxía, Bouzas Móvete, Colectivo Arraianos, Colectivo Berra Val Miñor,  C S Revolta, CS A Atreu,

 HYPERLINK "http://amigosdaterra.net/info/080513_adt/" Coordinacora de Crentes Galeg@s,   Comité de Defensa das Rías Altas.
Comité Cidadán de Emerxencia para a Ría de Ferrol

 HYPERLINK "http://global.fugaemrede.info/"Fuga Em Rede (Colectivo Galego de Acción Global)

 HYPERLINK "http://www.fundaciongaliciaverde.org/ \\ _blank"Fundación Galicia Verde

 HYPERLINK "http://www.senesquencer.info/fundacion/"Fundación Sen Esquencer

 HYPERLINK "http://sospontedeume.com/ \\ _blank"Fusquenlla

 HYPERLINK "http://www.cangasnonsevende.org/ \\ _blank"Foro Social de Cangas

 HYPERLINK "http://culturasimausoleonon.blog.com/"Plataforma Cidada “Cultura si, mausoleo non”

 HYPERLINK "http://usuarios.lycos.es/luitaverde/ \\ _blank"Luita Verde

 HYPERLINK "http://rede.blogaliza.org/"Rede de Dereitos Sociais

 HYPERLINK "http://www.agal-gz.org/blogues/index.php/madialeva"Sociedade Cultural Madia Leva!

 HYPERLINK "http://www.salvemosmonteferro.org/ \\ _blank"Salvemos Monteferro

 HYPERLINK "http://soscourel.blogspot.com/ \\ _blank"SOS Courel

 HYPERLINK "http://www.unionlibertaria.org/ \\ _blank"Unión LibertariaAsamblea do SuídoAsociación Cultural O FervedoiroA.C “O Tombo de Andán”(Marin)Asociación O CarballalAsociación SagresBaiuca VermelhaCaleidoscopioColectivo Artabra 21Colectivo Nacionalista de MarínC.V Macrodepuradora do LagaresDrosera, Eirado, ErvaFederación Ecoloxísta GalegaForo Social “O ribeiro”Fuco BuxánGrupo de Axitación Social (Vigo) 

 HYPERLINK "http://maribolheras.com/"Maribolheras PrecariasPlataforma Contra o viaducto e variante de OutesPlataforma Defensa Patrimonio Medioambiental de QuilmasPlataforma Defensa Rio RibadeoPlataforma Defensa Socioeconômico de ChantadaPlataforma veciños O cruceiro de MeháPlataforma Medioambiental de Corrubedo

 HYPERLINK "http://www.pallasosenrebeldia.org/"Pallas@s en Rebeldía, Redes Escarlata

 HYPERLINK "http://www.scdcondado.org/"S.C.D do Condado,  SOS Serra da Groba, Verduxo.

